钦定古今图书集成/方舆汇编/职方典/第1030卷 > 《周易》爻象修道此山道成尸解后人慕而立亭
## 钦定古今图书集成/方舆汇编/职方典/第1030卷 > 《周易》爻象修道此山道成尸解后人慕而立亭

为一邑胜览，古今名贤至是必登亭游赏题咏，书诸四壁。道士世传为叶法善，唐元宗有诗赠之云：“清溪道士人不识，上天下天鹤一只。洞门深锁碧窗寒，滴露研朱点《周易》。” 考之别集，则又以为高骈《步虚词》也。

见一亭　在县东儒学后山，宋郑汝谐建。亭后石壁，其平如削，高二丈许，水从石裂中出，清泠不竭，上镌“界石泉” 三字。后山有石榻可坐，上镌“宓羲台” 三字。

八角亭　在县南，宋陈汝锡建。

石门洞书院　在县西七十里。初，洞自谢康乐筑馆，历唐迄宋，名公胜士经游赋咏，为东吴第一胜事。

谢客堂　在石门洞。先是，洞未有名，自宋景平、谢灵运蜡屐来游，好事者景慕高致，遂作堂绘像祠之，扁曰“谢客堂。”

秦学士祠　在慈仁院。宋绍圣初，谪监处州酒税。公馀访昙法师，既官满，与昙别，留绝句以遗之。

问鹤亭　在县治东，今废。

《轩辕丘　》，在石门山最高顶。

仙人坛　在县西北七十里，岩若莲花，相传尝有仙人炼丹于此，灶址尚存。《缙云县》

黄帝祠　。唐邑令李阳冰手篆“黄帝祠宇” 四字。独峰书院　在县东二十三里仙都独峰前。朱晦翁持常平节，来憩于此。爱其山水清绝，有似武夷。常赋“碧涧修筠似故山” 之句，又有“于此藏修为宜” 之语。嘉定间，郡人叶嗣昌始刱礼殿为讲肄之所。咸淳七年，邑人潜说友即旧址广而新之。明洪武间，为知县朱成远所毁。

美化书院　在县东六十里。今乡以“美化” 名。朱晦翁尝讲道其地。嘉熙间，县令陈大猷以俸易其地，欲刱书院，未就，代去。后尉陈实嗣成之。元至元间毁，权山长黄应元重建大成殿于旧址，山长周仁荣重建两庑及门。今废。

缙云台　在缙云山。刘澄《山水记》：“黄帝炼丹之所。” 今废址尚存。

倪翁洞　，在初旸山，即旸谷洞。相传有倪长官隐此，不传其名。李阳冰《篆迹》，今存。

《隐真堂　》“为昔贤刘处静筑。”

巽亭　在县南龙津桥上，宋御史詹适宅。“共亭　” 在县东五里永泰院中。宋庆历四年，县尉毛维詹建。取松竹、风月、岩沼、径花之属为十题，示与众共之之意。

阮郎亭　在县东七十里阮客洞侧。

驻鹤亭　在仙都山忘归洞前。

“照水亭　” 在仙都山放生池上。

忘归台　在县东五十步吏隐山，唐李阳冰游憩之所，有阳冰篆书《忘归台铭》：“叠嶂回抱，中心翠微。隔山见川，沟塍如棋。环溪石林，春迷四时。曲成吏隐，可以忘归。”

忘归亭　在县东仙都山忘归洞前。

“回澜亭　” 在仙都山金华潭上。

孝义亭　在县南二里。里人为孝妇陶氏建。“背山亭　” 在桂山之上，元邑人范杞孙建。“撷芳轩　” 在仙都山。

问渔亭　在旸谷洞前，今废。

醉月亭　在赤岩前，唐李阳冰建，今废。

吏隐亭　在吏隐山上。黄中诗：“拂袖登临处天风散客愁亭虚青嶂合溪近白云流。篆迹迷荒径洼尊识旧游独怜千载后明月映松楸” 雨松亭　在仙都洞天门侧，有三松，枝干甚古，大数十围。每晴日当午，雨点滴沥，阴晦则无，名雨松。

《元墟　》即刘处静墓。

松壑亭　在县西二十五里松皋之阳，山水清胜。元黄缙、吕伯良时游咏于此。

“霏翠亭　” 在吏隐山南麓。

竞秀轩　在仙都。胡志通诗：“几年因尘鞅，微踪浸成俗。比来梦魂清胜赏得南麓群峰绾烟鬟”

炯炯皆在目。寒碧冷相射，秀气还可掬。哦诗三伏中，清风起幽谷。只恐吹我衣，化为云锦服。汗流湜籍辈，上下相追逐。

钓台　在县南毛岩左，邑人方伯李寅建。将台　在二十七都南田岭上。都宪阮鄂建。炼玉轩　在仙都，羽士修炼之所。

“金莲馆　” 在仙都，元虞集书额。

礼斗台　在白云洞山巅。李仁卿诗：“道人顶礼七星坛，天风吹月秋漫漫。倚剑步虚乘鹤去，空留仙址在云端。”

松阳县

旧市　在县西二十里，原松阳县故址。唐贞元间，始徙今治。旧县址至今犹存。居民稠密，犹如疆镇。

明善书院　在旧市。宋淳熙九年，朱文公为浙东常平使，行部至此，讲道之所。

天师渠　，在县西三十里卯山顶。

放生亭　在县南一里大溪旁。今废。

手诏亭　“在仪门内。”

“种秫” 亭　在知县宅。

信美堂　　、“众芳亭　　” 、“乐意亭　” “今并废《遂昌县》。”

莲花漏堂　在县厅之侧。宋隆兴中，知县王综建。

嘉瑞堂　在县厅之西。宋嘉定中，左藏司马掀典是邑，因季夏嘉莲呈瑞，双花联芳，秋禾有一本生十八茎，茎生八九穗，因建是堂。掀，温公之孙有德政，邑人潘材为记。

对吟轩　在县厅侧，县丞韩允寅建。

旧学址　在县西，今为“社学。”

双峰阁　　、登瀛阁　乾道中，知县李大正修学，建登瀛阁。庆元间，迁登瀛阁于讲堂后，拓地凿池，立桥，如泮宫之制。撤讲堂后直舍，增卑培高，移阁其上，名曰“双峰” ，以增文笔之秀。县尉朱正大建，邑人张贵谟《记》。今并废。

举春亭　，在县东一百步。

结驷亭　，在县东二百步。

镇守司　在县东畔。今基址尚存。

蒋公湖　在县东二十里。广袤四千八百步。世传五代时蒋都镇居其地。一夕陷为湖，举家溺焉，乡人祈祷有应。绍兴初，湖浅，民请为田以赡学，存其中之深者五亩为灵迹，犹有柱端在水底，今湮塞无几。

放生池　在儒学东两堤间。西接官塘，北有亭。今废。

炼丹井　在瑞山。六朝时有异人炼丹于此，丹成而去。

得月亭　在县治前，有《十八景》。

《半山亭　》在妙高山之半。

清华古阁　在二都西明山。

廓然亭　在二十二都

双清阁　在四都

《绿玉亭　》在兑谷包山下，旧名“绿漪。”

牛头庵　在牛头山顶，叶法善所刱。山有石碁子，世传法善与道侣奕，局终，掷碁子于地化为石。后人于其地得石，每一石中有小石碁子，初出土尚温软，就擘取，可足一局。

石老岩　在邑西，人迹罕到。间有樵者扪萝而上，言其绝顶出泉为池，有二金色鲤鱼，或隐或见。又有花一株，青红两色。

龙泉县

丹青阁　在县治，今废。关杞诗：“画栋飞檐屋数楹，上临山色下溪声。等闲题作丹青阁，未必丹青画得成。”

最高轩　在县治后九姑山，尽得一邑溪山之胜。旧有二丐者，手足挛甚，忽遇异人而愈，因创庵于上，名曰“道庵。” 宋治平初，邑宰范纯孝嘉其超觉，易为最高轩。当县治之虎山，阴阳家以为忌，故废之。

桂山书院　在县西五十里。宋端平间，邑人张奉建。

仙岩书院　在县西五十里。宋咸淳间，邑人章奉权建，后废。

笏洲书院　在县南三十里。宋端平三年，太学生赵宗琎请于朝，建县郭河南，祀朱晦庵先生。以其地面沙洲，形如笏，故名。元至元十五年，毁于兵。十六年，邑人季正徙今址。后并废。

“肃民” 亭　在县前鼓楼南。

简税亭　在尉司之西数步。

三贤堂　在玉峰寺。宋宣和间，邑人为邑令沈希稷并监考场，摄丞陈沔、国学进士叶植立。

籍桂堂　在县治东。宋治平间，因邑中五人登科，建五桂堂。绍圣间，知县唐梦得改建，今废。留槎阁　在县治南济川桥上。宋苏轼书榜，陈舜俞题咏，时谓阁之雄伟，桥之遒劲，咏之警迈，号“三绝。”

古龙潭　在县前鼓楼西南。平地古木阴翳，旧为荷池，故老云：“此龙潭也。” 旱甚，独此水不涸。每祈雨，师巫必于此设案鸣角，发符而往祭龙潭在稽圣龙潭之南，陂上有坛𫮃。宋开禧丁卯、嘉定戊辰，连年告旱，令应辰率僚佐斋宿留槎阁，降雨于庚辛壬癸日，画龙刑鹅祭之，精洁行事，如期而验。

剑池湖　在县南五里。周回三十亩，今为荷池。世传其水行地中，与县治东稽圣潭通。又云欧冶子于此铸剑，成，号龙渊，就湖淬之，化龙而去。手诏亭　在县昼锦坊内。

叠嶂亭　“在集福院” ，今废。

忘机亭　“在崇仁院” ，今废。

止戈亭　在县南一里

云水驿　在县东百步绿漪坊，今废。

梧桐驿　在县东十五里。今废。

大石驿　在县东五十里。今废。

荆室馆　在县东观光门外，今废。

《龙泉精舍　》，孟浩然诗：“亭午闻山钟，起行散愁寂。寻杯采芝去，谷转松萝密。旁见精舍开，长廊饭僧毕。石渠流雪水，金子耀霜橘。竹径思旧游，过憩终永日。入洞窥石髓，傍岸采蜂蜜。日暄辞远公，虎溪相送出。”

庆元县

梓亭寨　在九都。为荣庆巡检司。今废。

籍桂亭　在县前。旧有亭扁“籍桂” 二字，立石题进士名。旁有池，植荷花，夹岸栽杨柳。元时建，今废。

手诏亭　在县南

颁春亭　在县南

鞠亭　在县治内

“放生池　” 在神力寺前。

云和县。〈《志》缺。〉

宣平县

马迹坛　在山坑五里。唐天师叶法善骑马过此，遗迹尚存。

剑履庵　按《唐书》载：“叶法善，开元八年卒。” 《道藏叶真人传》云：“法善在景隆观托疾，潜服神丹，化剑为尸，敕葬括苍山。未一年，棺椁忽开，惟剑履存。”

桃花洞　，在东岩，有石室，深广馀三十丈，有桃数株。

清风峡　，在东。岩阔五丈馀，深可百馀丈，清风徐来，四时不息。

丹井　在冲真观。世传唐叶法善炼丹，尝用此水。

八仙岩　在三都山。相传昔有仙人于此炼丹，其地不毛者方二丈许。其下石室有注水，石面盘，至今不涸不溢。

双桂门　在县北一里。宋时郑睿、郑通叔侄同登淳熙丙午第，故名。

景宁县

钓台　在县西一里。世传浮丘伯栖隐于此。“天师迹　” ，在县南二十里，有石大三丈，上有巨人迹。

鸬鹚山　，在县西三十里。上石平阔数丈，中有石浴盘女鞋迹，世传为马大仙升仙之故墟。